Elke reeks bestaan uit
♦ ’n Handleiding met ses volledig uitgewerkte programme
♦ ’n CD met liedjies, geluide, PowerPoint-aanbieding vir elke les en visuele hulpmiddels in swart en wit en kleur.
♦ Werkboekies vir kinders.
Vyf werkboekies is reeds by die aankoopprys ingesluit. Meer boekies kan bestel word soos benodig. Fotokopiëring van boekies is streng verbode.
Op ‘n Skattejag
Ses stories oor bote in die Bybel om te wys dat God groter as die golwe is
Ons hoor o.a. van ‘n wildtuin op die water, ‘n diepsee duik-dilemma en ‘n fenominale visvangs. Ons leer uit elke verhaal ‘n eienskap van God ken: heilig, goed, genadig, in beheer, almagtig en getrou.
Ons laat die kinders ook verder vaar deur met behulp van PowerPoint / ‘n kort video aan die kinders b(l)ootstelling gee aan uitreik- en hulporganisasies wat by ons see-tema aanpas. Die onderskeie organisasies is: Mercy Ships, Logos Hope, Biblia-Hawesending en die NSRI. Die vlugtelingkrisis op see word ook aangeraak.
Terugvoer oor AHOOI!
Hierdie reeks oor stormagtige bootverhale in die Bybel sal kinders weer met nuwe oë na God laat kyk om sodoende sy genade, goedheid, heiligheid, getrouheid en grootheid klokhelder raak te sien. Die ses verhale, drie uit die Ou Testament en drie uit die Nuwe Testament, word teksgetrou op ‘n oorspronklike, kindvriendelike manier oorvertel. Dit kan vir kinders ‘n ongelooflike belewenis skep waardeur die God, wat golwe kalm maak, lewensveranderend kan werk.
Johan en Lenda Muller, Petra Instituut vir kinderbediening
In hierdie boek kry kinders die geleentheid om God deur Jesus en Bybelse karakters te leer ken - binne die konteks van die beste en lekkerste plek: die see. Die storms, die vrees en die slegte word nie weggesteek nie. Kinders word juis geleer dat die golwe in die lewe oor jou gaan spoel, maar binne-in die golwe en die storms sien mens telkens God se almag.
Ds Marna van der Westhuizen, NHK Randfontein
---5 Werkboekies ingesluit---
Ahooi! - werkboekies
Koop 35 of meer vir 'n gunstiger prys
Die kerk Werk Wêreld Wyd
Duurgekoop, ingeprop en aangeskakel om saam met God in die wye wêreld te werk.
Outeur: Tania Schultz saam met Werner Schultz
Ses Lesse uit Handelinge om 7- tot 13-jariges te help om getuies te wees in Jerusalem sowel as in die hele Judea en in Samaria en tot in die uithoeke van die wêreld.
Deur hierdie reeks sal kinders ontdek hulle is
Duurgekoop deur die kruisdood van Jesus,
Ingeprop in die krag van die Heilige Gees,
Aangeskakel om die evangelie te verkondig.
Ons gaan op reis saam met Werk WêreldWyd toere!
Alhoewel jy nie die kinders in jou groep op ’n fisiese reis deur die wêreld kan neem nie, kan jy hulle deur hierdie reeks blootstel aan verskillende lande deur ’n virtuele reis te onderneem na die lande waar die apostels die evangelie die eerste keer verkondig het. Ons besoek Israel, Etiopië, Sirië, Damaskus en Italië.
---Insluitend 5 werksboekies---
Die Kerk Werk Wêreld Wyd - werkboekies
God se Extreme Makeover-plan
7- tot 13-jariges leer by NEHEMIA hoe om aan God se geestelike huis te bou
God kom gee aan elkeen wat deur sonde stukkend gebreek is, ’n extreme makeover wanneer ons in sy Seun, Jesus, glo. Hy roep ons om sy herstelplan aan die wêreld bekend te maak en só sy koninkryk, sy geestelike huis op aarde, al groter en groter te bou. God rus ons toe met geestelike gereedskap om sy plan uit te voer. Ons leer by Nehemia hoe belangrik gebed, spanwerk en God se Woord is. Ons sien ook uit na die dag wanneer ons, soos in die Extreme Makeover-program op TV, as’t ware sal uitroep: “Bus driver, move that bus!” en God se volmaakte nuwe wêreld sal sien.
Bob die bouer is die karakter wat by elke geleentheid vir die kinders kom kuier. Bob maak die kinders telkens opgewonde met die sing van die liedjie, “Bob, the builder, can we fix it? Bob, the builder, yes we can!” Sit jou harde hoed op, want ONS GAAN BOU!
Nota: Maak solank leë kartonbokse van verskillende groottes bymekaar: Groot bokse waarmee ’n muur gebou kan word en kleiner bokse soos pap-, snesie- of skoenbokse vir aktiwiteite. Leë roomysbakke en botterbakkies waarmee kinders hul eie konstruksies kan bou, sal ook handig te pas kom. Versamel ook leë toiletrolletjies.
Frans Hancke van DiePLAN skryf oor God se Extreme Makeover-plan:
Op die voetspoor van Nehemia begelei Tania Schultz kinders om te ontdek dat God waarlik ŉ plan het. Meer nog, dat Hy met MY ’n plan het. Hierdie reeks van KidsXpress is veel meer as ’n leergeleentheid vir kinders; dit is ook ’n belewenisgeleentheid. Met die hulp van innoverende hulpmiddels word dit ’n opwindende ontdekkingstog vir kinders – die ontdekking dat God se Plan ’n Extreme Makeover-plan is. En wat meer is, God maak elkeen van ons ook deel van sy heelmaakplan, net soos Hy met Nehemia gedoen het.
Extreme Makeover - werkboekies
Talente & Geestelike geskenke
Outeur Tania Schultz
’n Reeks om 7- tot 13-jariges te help om hulle geestelike geskenke te ontdek en uit te deel.
Ons hoor die verhale van kinders en jongmense in die Bybel, soos o. a. Dawid, Ester, Mirjam, Samuel en Timoteus, wat deur God gebruik is wanneer hulle hulle geestelike geskenke uitgedeel het. Kinders hoor dat hulle nie te klein is om hulle geestelike geskenke tot opbou van ander en tot eer van God uit te deel nie.
Danie Möller, Leraar van die NG Gemeente Helderberg, skryf oor Talente & Geestelike geskenke: Teoloë sukkel soms in die moeilike vaarwater van gawes en talente. Aan die een kant is dit goed om te onderskei – aan die ander kant is gelowiges se talente en gawes eintlik beide in die eerste plek in diens van God en ons naaste. Beide kom van God af. Ongelowiges én gelowiges se talente kom van die lewende God af. Gelowiges kry die addisionele geestelike gawes waar God ons wil gebruik as instrumente. Dan is dit nie so belangrik om te weet of dit nou ’n talent of ’n gawe is nie. Die belangrikste vraag is: Wat doen ek daarmee?
Hierdie publikasie kry dit reg om die begrippe “natuurlike talente” en “geestelike gawes (geskenke)” te verduidelik, maar dit so toe te pas dat die klem bly val op die heerlike uitnodiging om ons talente en geskenke uit te deel tot voordeel van mekaar en tot eer van God.
---Handleiding, CD en 5 werkboekies ingesluit---
Talente & Geestelike geskenke- werkboekies
Pantoffels en pajamas en God se plan vir my lewe
ŉ Reeks vir 7- tot 13-jariges oor die lewe van Josef – van die put tot in die paleis.
Danie Möller, Leraar van die NG Gemeente Helderberg, skryf oor Droomland: In Droomland gebruik Tania Schultz op meesterlike wyse die verhaal van Josef om ons, saam met ons kinders, deur die sleutelgat van God se plan vir elkeen van ons te laat loer. Ons ontdek ŉ God wat, anders as ons, die groter prentjie sien en ons uitnooi om Hom daarin te volg. Hierdie diep inhoude word in Droomland duidelike praktiese drome van hoop en uitsien na die plan van God in elke kind se lewe. KidsXpress het ŉ reputasie opgebou vir uitstekende, praktykgerigte materiaal. Na my mening is Droomland ŉ nuwe hoogtepunt!
Jesus sê: EK IS
’n Vakansie op die plaas leer my wie Jesus is
Wanneer jy die Ek is-uitsprake in die evangelie van Johannes lees, sê woorde soos goeie herder, skape, brood, wingerdstok, boer, vrug, lewe… alles vir jou net een ding: PLAAS! Trek jou denim aan, bind ŉ bandana om jou nek en sit jou strooihoed op – ons gaan plaas toe! Fanie Voëlverskrikker se manewales sal kinders elke keer laat terugkom vir meer…
Annalise Wiid skryf: Vakansie op ’n skaap-, koring-, vark- en druiweplaas word op ’n heerlike, vindingryke manier ingespan om die kinders op ’n ontdekkingstog deur Jesus se EK IS-uitsprake te begelei. Die laaste verrassende “plaas” wat besoek word, is waarskynlik die belangrikste en troosvolste van die lot … Hierdie EK IS-reeks is ’n voortreflike gids op ’n opwindende en lewensbelangrike reis!
---Handleiding, CD en 5 werkboekies---
Jesus sê Ek is-werkboekies
Die Tabernakel (Tydelik uit druk)
Nuwe Hersiene Uitgawe 2013
’n Aardse woning vir die Hemelse Koning
'n Reeks van 6 lesse wat jou en die kinders saamneem op ’n reis om die tentkerk, die tabernakel, in die woestyn te besoek. Gaan saam met die kinders deur die ingang na die voorhof; Kniel by die brandofferaltaar en was in die bronswaskom; Staan stil by die wierookaltaar en bring julle offer van lof. Beweeg dan tot in die Allerheiligste en besef: “Ek is nou in die aardse woning vir die hemelse Koning". Die reeks is 'n moet vir Kinderkerk, Vakansie-Bybelskool en kampe.
TYDELIK UIT DRUK
Die Tabernakel - werkboekies
Jy is Myne - werkboekie
Lei 7- tot 13-jariges om die skatte wat God in sy Woord bêre te ontdek, te geniet en uit te deel.
Vandat 'n bottel met ’n boodskap in op die strand uitgespoel het tot die laaste les word almal ingetrek in ‘n werklikheidservaring soos min. Kinders neem aktief deel van die skattejag, moet seerowers trotseer wat hulle geestelike geluk steel, memoriseer Bybelverse, sing saam en word saam begelei om die grootste skat, Jesus, te ontdek en aan ander bekend te stel.
Op 'n Skattejag
Op 'n Skattejag - werkboekies
Help kinders om in Jesus as Redder te glo
Die nood in die wêreld is groot. Redding 911 herinner ons almal: die God wat ons dien, is baie groter as ons nood. God het ’n plan vir die noodtoestande van ons lewe. Dit begin by dié Redder, Jesus Christus, wat na hierdie wêreld gestuur word.
’n Reeks uit Lukas om kinders te help om in Jesus, die Redder, te glo.
Redding 911 werkboekies
4 X 4 Avontuur vir Kinders
’n Woestynreis deur die boek Eksodus
'n Reeks van 6 lesse oor die lewe van die volk van God vanaf die beloftes van Abraham tot die bou van die Tabernakel. Dit bevat 'n A4-handleiding, CD met liedjies en hulpmiddels in swart-en -wit en kleur asook 'n Power Point vir aanbiedinge. Wat die reeks nog meer opwindend maak, is die werk-boekies vir kinders.
4x4 Avontuur werkboekies
Soldaat vir Christus
Wees deel van God se oorwinning oor die vyand!
Kom ontmoet vir Romanus, die Romeinse soldaat, wat die kinders meer oor die Romeinse leër vertel. Help kinders om soldate vir Christus te wees en deel te hê aan God se uitklop-oorwinning oor die vyand. Sewe lesse uit Efesiërs 6:10-18 om 7- tot 13-jariges te help
om in die geestelike geveg staande te bly.
Soldaat vir Christus - werkboekies
'n Vrugtefees saam met die Heilige Gees
Jesus en sy vriende wys ons hoe...
7 lesse oor die vrug van die Gees om te help om meer soos Jesus te wees. ’n Handleiding (A4 p 84) met ’n fees van Speletjies, Bybelverhale, Stories en Visuele hulpmiddels. CD met “Groente en vrugte” -lied, van Soekie en die Radikids, ’n Powerpoint-aanbieding by elke les, visuele hulpmiddels in kleur om self uit te druk.
Vrugtefees met die Heilige Gees - werkboekies